recursal/SuperWikiNEXT-32B huggingface dataset:
**நம் நாடு** (*Nam Naadu*) திரைப்படம் 2007-ஆம் ஆண்டு வெளியான ஓர் இந்தியத் தமிழ் திரைப்படமாகும். இத்திரைப்படத்தை சுரேஷ் இயக்க, ரமேஷ் தயாரித்தார். இத்திரைப்படத்தில் ஆர். சரத்குமார், கார்த்திகா மேத்யூ, நாசர், விஜயகுமார், ஸ்ரீமன், பொன்வண்ணன் மற்றும் பலர் நடித்துள்ளனர். *லைன்* என்ற மலையாளப் படத்திலிருந்து மறு ஆக்கம் செய்யப்பட்டத் திரைப்படமாகும். எதிர்மறையான விமர்சனத்தைப் பெற்று, லைன் பெற்ற வெற்றியை இப்படம் பெறத் தவறியது குறிப்பிடத்தக்கது.

நடிகர்கள்
---------

* ஆர். சரத்குமார் - முத்தழகு
* கார்த்திகா மேத்யூ - கௌரி
* நாசர் - ஆளவந்தார்
* விஜயகுமார்
* ஸ்ரீமன்
* பொன்வண்ணன் - இளமாறன்
* சரண்ராஜ் - சத்யா
* பிரகதி
* அபிதா
* ரியாஸ் கான்
* மதன் பாப்
* இளவரசு
* பெசன்ட் ரவி

கதைச்சுருக்கம்
--------------

கல்வித் துறை மந்திரியாக இருக்கும் ஆளவந்தாருக்கு (நாசர்) முதல் மந்திரி ஆக வேண்டும் என்ற ஆசை இருந்தது. அவரது மருமகன்களான சத்யா (சரண்ராஜ்) மற்றும் இளமாறன் (பொன்வண்ணன்) ஆளவந்தாருக்கு மிகவும் உறுதுணையாக இருந்தனர். மருமகன்களின் யோசனைப் படி மாநிலத்தின் அமைதியைக் குலைத்து, தற்போதைய முதல் மந்திரிக்கு இடையூறு ஏற்படுத்தினார் ஆளவந்தார்.

ஆளும் கட்சியின் இளைஞர் அணித் தலைவராக இருக்கும் முத்தழகு (சரத்குமார்) தன் தந்தையான ஆளவந்தாரின் நடவடிக்கைளைத் தெரிந்துகொண்டு எதிர்த்து வந்தான். சத்யா, இளமாறன், ஆளவந்தார் ஆகியோர் சேர்ந்து ஒரு குளிர் பானம் தயாரிக்கும் நிறுவனத்திற்கு ஒரு கிராமத்து இடத்தை ஒதுக்குகிறார்கள். அந்த கிராமத்து மக்கள் அந்த நடவடிக்கையை எதிர்த்தனர். ஆனாலும் அங்கே தொழிற்சாலை கட்ட அரசு அனுமதி வழங்கியது. அந்த மாவட்டத்தின் ஆட்சியரை (இளமாறன்) சந்திக்க இயலாமல் போனதால், தொழிற்சாலை கட்டுவதற்கு இடைக்கால தடை உத்தரவு வேண்டி நீதிமன்ற வாசலை நாடினான் முத்தழகு.

மக்களைக் காப்பாற்ற தேர்தலில் சுயேட்சையாக நிற்க முடிவெடுத்தான் முத்தழகு. ஆளவந்தாரை எதிரித்து தேர்தலில் வெற்றி பெற்று, உள்துறை மந்திரி பதவியும் பெற்றான் முத்தழகு. மிகவும் நேர்மையாகயும் மக்கள் நலன் கருதியும் சட்ட நடவடிக்கைகளை எடுத்தான் முத்தழகு. அது முதல் மந்திரிக்கு அச்சுறுத்தலாக அமைந்தது. அதை சற்றும் ஏற்றுக்கொள்ள முடியாத ஆளவந்தார், தன் மருமகன்களுடன் சேர்ந்துகொண்டு முத்தழகுக்கு எதிராகத் திட்டம் போட்டார். ஆனால் ஆளவந்தார் இறந்துவிடுகிறார். ஆளவந்தாரை கொன்றது யார்? கொன்றவர்களை முத்தழகு என்ன செய்தான்? போன்ற கேள்விகளுக்கு விடைகாணுதலே மீதிக் கதையாகும்.

இசை
---

இந்த திரைப்படத்தின் இசையமைப்பாளர் ஸ்ரீகாந்த் தேவா ஆவார். 

| வரிசை
எண் | பாடல் | பாடியவர் |
| --- | --- | --- |
| 1 | காதல் என்னும் | முரளி, ஏசுதாஸ் |
| 2 | கோட்டைசாமி வராரு | மாணிக்க விநாயகம் |
| 3 | மனசில் மனசில் | காரத்திக், சின்மயி |
| 4 | வாழையடி | நவீன் |

விமர்சனம்
---------

"சரத் குமாரும் இயக்குனர் சுரேஷும் அரசியலை கதைக்களமாகக் கொண்டு காதாநாயகனை மிகவும் வீரமுள்ளவனாக காட்டினர்" என்றும், "நம் நாடு ஓர் அரசியல் படம் என்றும், நேரத்தை கழிக்கப் பார்க்கலாம்"  என்றும் விமர்சனம் செய்யப்பட்டது.

மேற்கோள்கள்
-----------

1. ↑  "www.rediff.com".
2. ↑  "www.sify.com". 2014-04-17 அன்று மூலம் பரணிடப்பட்டது. 2019-02-03 அன்று பார்க்கப்பட்டது.
3. ↑  "www.kollywoodtoday.net". 2018-09-29 அன்று மூலம் பரணிடப்பட்டது. 2019-02-03 அன்று பார்க்கப்பட்டது.

வெளியிணைப்புகள்
---------------

*
**பத்மசா நாயுடு**( Padmaja Naidu 1900-2 மே 1975) என்பவர் இந்தியத் தேசியக் காங்கிரசின் பிரமுகரும் சரோசினி நாயுடுவின் மகளும் ஆவார். தமது 21 ஆம் அகவையில் இந்தியத் தேசியு காங்கிரசில் சேர்ந்த பத்மசா 1920 இல் நடந்த ஒத்துழையாமை இயக்கத்தில் இணைந்தார்.

பதவிகள்
-------

இந்தியா விடுதலை  அடைந்த பின்னர் மேற்கு வங்க ஆளுநராக அமர்த்தப்பட்டார். 1956 முதல் 1967 வரை இப்பதவியில் இருந்தார்.
சவகர்லால் நேருவுடன் அன்புடனும் நெருக்கமாகவும் இருந்தார். செஞ்சிலுவைச் சங்க இயக்கத்தில் ஈடுபடுத்திக் கொண்டார். 
வங்க தேசப் போரின்போது போர் அகதிகளுக்கு இவர் தலைமையில் செஞ்சிலுவை சங்கம்  உதவிகள் செய்தது.

பாரத் சேவக் சமாஜ்,  அனைத்திந்திய கைவினைப்பொருள்கள் போர்டு, மற்றும் நேரு நினைவு நிதி போன்ற அமைப்புகளில் பொறுப்பு வகித்திருந்தார்.

நினைவு கூர்தலும் விருதும்
-------------------------

டார்சிலிங்கில் உள்ள இமாலய விலங்கியல் பூங்காவுக்கு இவரது நினைவைப் போற்றும் வகையில் இவருடைய பெயரைச் சூட்டியுள்ளார்கள். 
1962 ஆம் ஆண்டில் இவருக்கு பத்ம விபூசண் விருது வழங்கப்பட்டது.

சான்றாவணம்
----------

1. ↑  "காப்பகப்படுத்தப்பட்ட நகல்". 2013-10-29 அன்று மூலம் பரணிடப்பட்டது. 2017-05-23 அன்று பார்க்கப்பட்டது.
**திருக்காவளம்பாடி** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழியிலிருந்து பூம்புகார் செல்லும் சாலையில் உள்ளது. திருநாங்கூரிலிருந்து 1 1/2 மைல் தொலைவில் அமைந்துள்ளது. திருநகரியிலிருந்து நடைப்பயணமாகவும் வரலாம். திருநாங்கூர் பதினொரு திருப்பதிகளுள் இத்தலமும் ஒன்றாகும்.

கண்ணன் சத்தியபாமாவுடன் சேர்ந்து நரகாசுரனையழித்தான். இந்திரன்,வருணன் ஆகியோரிடமிருந்து நரகாசுரன் அபகரித்த பொருட்களை அவர்கட்கே மீட்டுக்கொடுத்தான். வெகுநாளைக்குப் பின்பு, இந்திரனின் தோட்டத்தில் உள்ள பாரிஜாத மலரை சத்தியபாமா கேட்க கண்ணன் இந்திரனிடம் அம்மலரைக் கேட்டான். இந்திரன் கொடுக்க மறுக்க, சினங் கொண்ட கண்ணன் அவனோடு போரிட்டு அவனது காவளத்தை (பூம்பொழிலை) அழித்தான். 11 எம்பெருமான்களில் ஒருவனாக துவாரகாவிலிருந்து வந்த கண்ணபிரான் தான் இருக்க காவளம் போன்ற ஒரு பொழிலைத் தேடி, இந்தக் காவளம்பாடியில் கோயில் கொண்டான் என தல வரலாறு கூறுகிறது. இறைவிக்குத் தனிக் கோயில் இல்லை. திருமங்கையாழ்வாரால் மட்டும் 10 பாக்களில் பாடல் பெற்றது. திருமங்கையாழ்வாரின் பிறந்த இடமான குறையலூர் மற்றும் அவர் வைணவ அடியார்க்கு அன்னதானம் நடத்திய மங்கை மடம் இந்த தலத்திற்கு மிகவும் அருகாமையிலேயே அமைந்துள்ளது.

| விவரம் | பெயர் |
| --- | --- |
| இறைவன் | ருக்மணி, சத்தியபாமாவுடன் கிழக்கு நோக்கி நின்ற திருக்கோலத்திலிருக்கும் கோபாலகிருஷ்ணன் (ராஜகோபாலன்) |
| இறைவி | மடவரல் மங்கை, செங்கமல நாச்சியார் |
| தீர்த்தம் | தடமலர்ப் பொய்கை |
| விமானம் | சுயம்பு விமானம் |
|

மேற்கோள்கள்
-----------

1. ↑  ஆ.எதிராஜன் B.A.. *108, வைணவ திவ்யதேச ஸ்தல வரலாறு*. தமிழ் இணையப் பல்கலைக் கழகம்.

| * பா
* உ
* தொ
திருநாங்கூர் பதினொரு திருப்பதிகள் |
| --- |
| திருக்காவளம்பாடி \* திருவண்புருடோத்தமம் \* திருஅரிமேய விண்ணகரம் \* திருச்செம்பொன் செய்கோயில்
திருமணிமாடக் கோயில் \* திருவைகுந்த விண்ணகரம் \* திருத்தேவனார்த் தொகை \* திருத்தெற்றியம்பலம் \*திருமணிக்கூடம் \* திருவெள்ளக்குளம் \* திருப்பார்த்தன் பள்ளி | Hindu swastika |
**முப்புளோரோசல்பேட்டு** *(Triluorosulfate)* என்பது SO2F3− என்ற மூலக்கூற்று வாய்ப்பாட்டால் விவரிக்கப்படும் ஒரு அயனியாகும்.  முப்புளோரோசல்பேட்டு என்ற இச்சொல் தெளிவற்ற முறையில் மூன்று புளோரோசல்பேட்டு அயனிகளைக் குறிப்பதாகவும் உள்ளது. சிலர் முப்புளோரோமெத்தில் சல்பேட்டு அயனியையும் இச்சொல் குறிப்பதாக எடுத்துக் கொள்கின்றனர்.

பண்புகள்
--------

முப்புளோரோசல்பேட்டு அயனி C2v சீரொழுங்குடன் கூடிய சிதைந்த முக்கோண இருபட்டைக்கூம்பு வடிவத்தைக் கொண்டுள்ளது. நடுக்கோட்டில் இரண்டு ஆக்சிசன் அணுக்கள் 143.2 பைக்கோ மீட்டர் நீளமுடைய கந்தகத்துடன் பிணைந்துள்ளன. நடுக்கோட்டின் மீதுள்ள புளோரின் அணு 157.9 பைக்கோ மீட்டர் நீளம் கொண்டுள்ளது. பட்டைக்கூம்பின் உச்சியிலுள்ள மற்ற இரண்டு புளோரின் அணுக்கள் 168.5 பைக்கோமீட்டர் நீளம் கொண்டு ∠FSF புள்ளிகளுக்கிடையே 165.2 பாகை கோணத்தை உண்டாக்குகின்றன.

பட்டியல்
--------

| பெயர் | வாய்ப்பாடு | எடை | திட்டம் | இடக்குழு | அலகு கூடு | கன அளவு | அடர்த்தி | பண்புகள் | ref |
| --- | --- | --- | --- | --- | --- | --- | --- | --- | --- |
| டெட்ராமெத்திலமோனியம் டிரைபுளோரோசல்பேட்டு | [(CH3)4N][SO2F3] |  |  |  |  |  |  | நிறமற்றது |  |
|

மேற்கோள்கள்
-----------

1. 1 2 3  Hohenstein, Christian; Kadzimirsz, Daniel; Ludwig, Ralf; Kornath, Andreas (17 January 2011). "Synthesis and Characterization of Tetramethylammonium Trifluorosulfate". *Chemistry - A European Journal* **17** (3): 925–929. doi:10.1002/chem.201000102. பப்மெட்:21226109.
2. ↑  Serrano, Jose Luis (2008) (in en). *Metallomesogens: Synthesis, Properties, and Applications*. John Wiley & Sons. பக். 497. பன்னாட்டுத் தரப்புத்தக எண்:978-3-527-61508-7. .
**எஸ். ஏ. பாப்டே** (பிறப்பு: ஏப்ரல் 24, 1956) இந்திய உச்சநீதிமன்றத்தின் 47 வது முன்னாள் தலைமை நீதிபதி ஆவார். இவர் மத்திய பிரதேச உயர் நீதிமன்றத்தின் முன்னாள் தலைமை நீதிபதி ஆவார்.

குடும்பம்
---------

எஸ்.ஏ.பாப்டே எனப்படும் சரத் அர்விந்த் பாப்டே, மகாராஷ்டிரா மாநிலம் நாக்பூரில் 1955-ம் ஆண்டு ஏப்ரல் 24-ம் தேதி பிறந்தவர். இவரின் குடும்பம் வழக்கறிஞர்களால் நிரம்பியது. பாப்டேயின் தந்தை அர்விந்த் பாப்டே மகாராஷ்டிர மாநில அரசுத் தலைமை வழக்கறிஞராக இருந்தவர்.

மறைந்த, இவரின் அண்ணன் வினோத் அர்விந்த் பாப்டே, உச்ச நீதிமன்றத்தில் புகழ்பெற்ற வழக்கறிஞராகத் திகழ்ந்தவர். இவர், நான்காம் தலைமுறை வழக்கறிஞர். ஆனாலும், குடும்பத்தில் இவர்தான் முதல் நீதிபதி.

நீதிபதி
-------

2000-ம் ஆண்டு மும்பை உயர் நீதிமன்றக் கூடுதல் நீதிபதியாக நியமிக்கப்பட்ட எஸ்.ஏ.பாப்டே, 2012-ம் ஆண்டு மத்தியப் பிரதேச உயர் நீதிமன்றத் தலைமை நீதிபதியாக நியமிக்கப்பட்டார். 2013-ம் ஆண்டு ஏப்ரல் 23-ம் தேதி உச்ச நீதிமன்ற நீதிபதியாக நியமிக்கப்பட்ட இவர், பாபர் மசூதி – ராமஜென்ம பூமி வழக்கை விசாரித்த தலைமை நீதிபதி ரஞ்சன் கோகோய் தலைமையிலான ஐந்து நீதிபதிகள் கொண்ட அரசியல் சாசன அமர்வில் இடம்பெற்றிருந்தவர்.

இதனையும் காண்க
--------------

* இந்தியத் தலைமை நீதிபதிகளின் பட்டியல்

மேற்கோள்கள்
-----------
**ஹார்மோஸ்ட்** (*Harmost*, கிரேக்கம்: ἁρμοστής‎) என்பது இராணுவ ஆளுநரைக் குறிக்கும் ஒரு எசுபார்த்தன் சொல் ஆகும். கிமு 404 இல் பெலோபொன்னேசியன் போர் முடிவடைந்த பின்னர் ஏற்பட்ட எசுபார்த்தன் மேலாதிக்கத்தின் போது எசுபார்த்தன் தளபதி லைசாந்தர் பல ஆர்மோசுட்டுகளை நியமித்தார். அவர்கள் தங்கள் நியமிக்கப்பட்ட பகுதிக்கு அனுப்பப்பட்டனர் அல்லது எசுபார்த்தன்களால் கைப்பற்றப்பட்ட நகர அரசுகளுக்கு அனுப்பப்பட்டனர். அந்த நகர அரசுகளை தங்களுக்கு கீழ்ப்படிந்தவர்களாக வைத்திருக்கவும், அந்த நகர அரசுகளில் இருந்துவரும் சனநாயக அரசு வடிவத்தை அகற்றி, அதற்குப் பதிலாக சிலவர் ஆட்சியை பதவியில் நிலைநிறுத்தும் பொறுப்பும் வழங்கப்பட்டது.

பல சந்தர்ப்பங்களில் அவர்கள் வெளித்தோற்றத்தில் ஒரு நகர அரசில் நிலவும் கொடுங்கோல் அரசாங்கத்தை ஒழிப்பதற்கும், சுதந்திரத்தை மீட்டெடுப்பதற்கும் என்ற காரணங்களைக் கூறி அனுப்பப்பட்டாலும், அவர்கள் அரசர்களாகவோ அல்லது கொடுங்கோலர்களாகவோ நடந்து கொண்டதாக குற்றம் சாட்டப்பட்டனர். கி.பி முதல் நூற்றாண்டு இலக்கண அறிஞர் டியோனீசியஸ் ஆர்மோஸ்ட் என்பது "அரசர்" என்ற சொல்லுக்கான மற்றொரு சொல் என்று கருதினார்.

அண்டால்சிடாசின் அமைதி உடன்பாட்டில், எசுபார்த்தன்கள் தங்கள் ஆதிக்கத்துக்கு உட்பட்ட நகர அரசுகளில் சுதந்திர அரசாங்கங்களை மீண்டும் நிறுவுவதாக உறுதியளித்தனர். இருப்பினும் அவர்கள் தொடர்ந்து ஆர்மோசுடுகளையே நிறுவினர்.  பொதுவாக எசுபார்த்தனுக்கு ஆதரவான செனபோன் கூட, எசுபார்த்தன்கள் தங்கள் ஆர்மோசுடுகளை ஆள அனுமதித்த விதத்திற்காக பழித்தார். 

நகர அரசுகளில் ஒரு ஆர்மோசுடின் பதவிக் காலம் எவ்வளவு காலம் நீடித்தது என்பது உறுதியாக தெரியவில்லை. ஆனால் *சைதெராவில் லேசிடெமோனியர்களால் நியமிக்கப்பட்ட அதே வகையான ஆளுநர், சைத்தரோடைக்ஸ்* என்ற பட்டத்துடன், ஒரு ஆண்டு மட்டுமே தனது பதவியில் இருந்தார் என்பதைக் கருத்தில் கொண்டால்,  ஆர்மோஸ்ட் பதவி அதே கால அளவு இருந்தது என்பதற்கு சாத்தியம் உள்ளது.

தீபசின் மேலாதிக்கத்தின் போது தீப்சும்ன் இந்தச் சொல்லை பயன்படுத்தியது.

குறிப்புகள்
-----------

1. ↑  Polybius 4.27
2. ↑  Xenophon *De Rep. Lac. C.* 14
3. ↑  Thucydides 4.53
**செய்யது அப்துல் ரகீம்** (*Seyadu Abdul Raheem*, 9 ஆகத்து 1921 - 1989) இலங்கை அரசியல்வாதியும், நாடாளுமன்ற உறுப்பினரும் ஆவார்.

ஆரம்ப வாழ்க்கை
--------------

ரகீம் 1921 ஆகத்து 9 இல் பிறந்தார். ஆரம்பக் கல்வியை மன்னார் புனித சேவியர் ஆண்கள் கல்லூரியிலும், இடைநிலைக் கல்வியை யாழ்ப்பாணம் மத்திய கல்லூரியிலும், யாழ்ப்பாணக் கல்லூரியிலும் கற்றார்.

அரசியலில்
---------

ரகீம் 1960 ஆம் ஆண்டில் அரசியலில் நுழைந்தார். 1962 முதல் 1972 வரை மன்னார் நகரசபைத் தலைவராகப் பணியாற்றினார். 1970 நாடாளுமன்றத் தேர்தலில் ஐக்கிய தேசியக் கட்சியின் வேட்பாளராக மன்னார் தொகுதியில் இலங்கைத் தமிழரசுக் கட்சியின் வேட்பாளர் வி. ஏ. அழகக்கோனிடம் 69 வாக்குகள் வித்தியாசத்தில் தோற்றார். அழகக்கோன் 1973 நவம்பர் 25 இல் இறந்ததை அடுத்து 1974 பெப்ரவரி 25 இடம்பெற்ற இடைத்தேர்தலில் 75 அதிகப்படியான வாக்குகளால் தமிழரசுக் கட்சி வேட்பாளர் செபமாலை ஜோன் மார்க் என்பவரை வெற்றி பெற்று நாடாளுமன்றம் சென்றார். 1977 இல் நடந்த தேர்தலில் இவர் போட்டியிடவில்லை.

அரசியலின் பின்னர்
-----------------

அரசியலில் இருந்து ஓய்வெடுத்த பின்னர் ரகீம் 1978 ஆம் ஆண்டில் கென்யாவுக்கான இலங்கைத் தூதுவராக நியமிக்கப்பட்டார். அனைத்திலங்கை முஸ்லிம் லீக் அமைப்பின் பிரதித் தலைவராகவும், நெற்சந்தைப்படுத்தல் திணைக்களத்தின் பிரதித் தலைவராகவும் இவர் பணியாற்றியுள்ளார். 1989 ஆம் ஆண்டில் காலமானார்.

மேற்கோள்கள்
-----------

1. 1 2 3 4 5 6  "Sri Lanka Moor Family Genealogy: CASSIM, Muhammad - Family #206". Rootsweb.
2. 1 2 3 4  Sameer, Fazli (2009). *Muslim Personalities in Sri Lanka,then and now*. பக். 199. .
3. ↑  "Result of Parliamentary General Election 1970" (PDF). Department of Elections, Sri Lanka. 2009-12-09 அன்று மூலம் (PDF) பரணிடப்பட்டது. 2013-06-15 அன்று பார்க்கப்பட்டது. Unknown parameter `|=` ignored (உதவி)
4. ↑  "Summary of By Elections 1947 to 1988" (PDF). Department of Elections, Sri Lanka. 2009-12-09 அன்று மூலம் (PDF) பரணிடப்பட்டது. 2013-06-15 அன்று பார்க்கப்பட்டது.
**காளி பாரி கோவில்** (*Kali Bari, Mandir*) இந்தியாவின் இமாச்சலப்பிரதேச மாநிலம் சிம்லாவின் பாந்தோனி மலையில் அமைந்துள்ளது. இந்துக் கோயிலான இது சியாமளா என்று அழைக்கப்படும் காளி தேவியின் பயமுறுத்தும் மறுபிறவிக்காக இந்த கோயில் அர்ப்பணிக்கப்பட்டுள்ளது, இதன் காரணமாகவே நகருக்கு சிம்லா என்ற பெயரும் சூட்டப்பட்டது. இயாக்கூ மலைக்கு அருகில் காளி தெய்வம் இருந்ததாகவும் நம்பப்படுகிறது.

வரலாறு
------

காளி பாரி கோயில் முதலில் 1845 ஆம் ஆண்டில் வங்காள பிராமணரான இராம் சரண் பிரம்மச்சாரி என்பவரால் இயாக்கூ மலையில் உள்ள உரோத்னி கோட்டைக்கு அருகில் கட்டப்பட்டது. அதனால்தான் இது கொல்கத்தாவில் உள்ள தட்சிணேசுவர் காளி கோயிலை ஒத்திருக்கிறது.  காளி பாரி கோயில் நகரத்தின் பழமையான கோயில்களில் ஒன்றாகும், மேலும் இது ஒரு தனித்துவமான இந்து பாணி கட்டிடக்கலை மற்றும் நீல நிற மரத்தாலான காளி தேவியின் சிலை ஆகியவற்றைக் கொண்டுள்ளது. பின்னர், ஆங்கிலேயர்கள் கோயிலின் இருப்பிடத்தை பாண்டனி மலைக்கு மாற்றினர். 1902 ஆம் ஆண்டு உருவாக்கப்பட்ட இக்கோயிலின் அறக்கட்டளை முக்கியமாக வங்காள உறுப்பினர்களைக் கொண்டுள்ளது.

அமைவிடம்
--------

நகரின் நடுவில் காளி பாரி கோயில் அமைந்துள்ளது. நகரம் மற்றும் இயற்கையின் அழகான இயற்கை அழகால் கோவில் சூழப்பட்டுள்ளது. சிம்லாவின் பழைய பேருந்து நிலையம், ஆர்ட்ராக்கு, அன்னாடேல், இரயில்வே வாரியக் கட்டிடம், சிம்லா இரயில் நிலையம், சிறீ அனுமான் இயாக்கு ஆகியவற்றை கோயில் வளாகத்தில் இருந்து பார்க்கலாம். இந்த கோவில் சுற்றுலா பயணிகளையும் பக்தர்களையும் வெகுவாக கவர்கிறது.

மேற்கோள்கள்
-----------

1. ↑  "Shimmying in umbrella land: A weekend in Shimla". *hindustantimes.com* (ஆங்கிலம்). 2020-06-08 அன்று பார்க்கப்பட்டது.
2. ↑  "कालीबाड़ी मंदिर हॉल में महिलाओं ने खेली सिंदूर की होली". *Amar Ujala* (இந்தி). 2020-06-09 அன்று பார்க்கப்பட்டது.
3. ↑  "Shimla Kali Bari temple all set for 'Durga Puja'". *The Statesman* (ஆங்கிலம்). 2018-10-15. 2020-06-08 அன்று பார்க்கப்பட்டது.
4. ↑  "Hindi News; Latest Hindi News, Breaking Hindi News Live, Hindi Samachar (हिंदी समाचार), Hindi News Paper Today". *Dainik Bhaskar* (இந்தி). 2020-06-09 அன்று பார்க்கப்பட்டது.
**சுந்தா சின்ன மரங்கொத்தி** (*Sunda pygmy woodpecker*)(*யுங்கிபிகசு மொலுசென்சிசு*), **சுந்தா மரங்கொத்தி** என்றும் அழைக்கப்படுகிறது. இது பிசிடே குடும்பத்தில் உள்ள ஒரு வகைப் பறவை ஆகும். இது புரூணை, இந்தோனேசியா, மலேசியா மற்றும் சிங்கப்பூர் ஆகிய நாடுகளில் காணப்படுகிறது. சில வகைப்பாட்டியல் அறிஞர்கள் இந்த சிற்றினத்தை *டெண்ட்ரோகோபசு* அல்லது *பைகோடெசு* பேரினத்தில் தொடர்ந்து வகைப்படுத்துகின்றனர்.

விளக்கம்
--------

இது ஒரு சிறிய அளவுடைய மரங்கொத்தி (அளவு வரம்பு: 11.5-12.5 செ.மீ) ஆகும். சாம்பல் கலந்த பழுப்பு நிற தலை; அடர் பழுப்பு நிறத்தை உள்ளடக்கிய காது, கழுத்தை நோக்கி சுருங்கும் இரண்டு பரந்த வெண்மையான சாம்பல் பட்டைகளைக் கொண்டது. மேல் பகுதி சாம்பல் கலந்த பழுப்பு நிறத்தில் வெள்ளை நிற இறக்கைகளுடன் வெள்ளை நிறத்துடன் முனையுடையது; இதனால் கோடுகளுடன் உள்ளதுபோல் இறக்கைகள் காணப்படும். வால் குட்டையாகவும், வெள்ளை நிறப் பட்டைகளுடன் கருப்பு நிறத்தில் காணப்படும். கண்களுக்கும் நாசித்துளைக்கும் இடைப்பட்ட பகுதி மற்றும் தொண்டை அழுக்கு படிந்து வெண்மையாகக் காணப்படும். மேல் மார்பகம் கோடுகளுடன் காணப்படும். பாலிலிருத் தன்மை காணப்படும். ஆண் பறவைகளில் சிவப்பு கலந்த ஆரஞ்சு தலைப்பிட்டம் உள்ளது, இது பெண் பறவைகளில் இல்லை.

 முதிர்ச்சியடைந்த சுந்தா மரங்கொத்தி

பரவல்
-----

சுந்தா சின்ன மரங்கொத்தியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

சூழலியல்
--------

சிங்கப்பூரில் உள்ள நகர்ப்புறங்கள் மற்றும் காடுகளுக்கு வருகை தரும் பொதுவான பறவையாக உள்ளது. பெரும்பாலும் தனித்தனியாகவோ அல்லது இணையாகவோ மரங்களின் மேல் காணப்படும். தரையிலிருந்து பட்டுப்போன மரக் மரங்களின் மேல் கிளைகள் வரை காணப்படும்.

Singapore, Oct 1994

மேற்கோள்கள்
-----------

1. ↑  BirdLife International (2012). "*Picoides moluccensis*". *IUCN Red List of Threatened Species* **2012**.. பார்த்த நாள்: 26 November 2013. old-form url
2. 1 2
3. ↑  Robson, Craig, and Richard Allen.

| உயிரின வகைப்பாட்டுஇனங்காட்டிகள் |
| --- |
| *Yungipicus moluccensis* | 
* விக்கித்தரவு: Q27074880
* விக்கியினங்கள்: Yungipicus moluccensis
* ADW: Dendrocopos\_moluccensis
* Avibase: BAC6337B553A0960
* ஈபேர்டு: bncwoo2
* GBIF: 9104123
* iNaturalist: 792950
* ITIS: 1145265
* என்.சி.பி.ஐ: 1517772
* Xeno-canto: Yungipicus-moluccensis

 |
| *Picoides moluccensis* | 
* விக்கித்தரவு: Q28113446
* BirdLife: 22681064
* GBIF: 8718214
* IUCN: 22681064

 |
**கரையோரம்** (*Karai Oram*) என தமிழிலும் **அலோன்** (*Alone*) என கன்னடத்திலும் வெளியானது இந்திய பன்மொழி அதிரடி திரைப்படம் ஆகும். ஜே. கே. எஸ் இயக்கிய இப்படத்தில் நிகேசா படேல் முன்னணிப் பாத்திரத்தை ஏற்கக, வசிஷ்டா, கணேஷ், இனியா ஆகியோர் பிற வேடங்களில் நடித்துள்ளனர். சிம்ரன் விருந்தினர் பாத்திரத்தில் நடித்துள்ளார். படத்தின் கன்னட பதிப்பு 2015 நவம்பரில் வெளியிடப்பட்டது, அதே நேரத்தில் தமிழ் பதிப்பு 2016 சனவரியில் வெளியிடப்பட்டது.

நடிகர்கள்
---------

* நிகேசா படேல் பிரியா / ரியா இரட்டையராக
* இனியா ரம்யாவாக
* வசிஷ்டா ஜானாக
* அருண் அருணாக
* கணேஷ் பிரசாத்
* சிம்ரன் அவராகவே (விருந்தினர் தோற்றம்)

கன்னடப் பதிப்பு
* புல்லட் பிரகாஷ்
* தப்லா நானி
* திலீப்
* அவினாஷ்
* மங்களூரு சுரேஷ்
* சாந்தம்மா

தமிழ்ப் பதிப்பு
* எம். எசு. பாசுகர்
* மனோபாலா
* சிங்கம்புலி
* ராதாரவி
* முத்துக்காளை
* சிசர் மனோகர்

தயாரிப்பு
---------

இந்த படம் 2014 செப்டம்பரில் *அலோன்* என்ற பெயரிலான கன்னட திகில் படமாக அறிவிக்கப்பட்டது. ஆனால் பின்னர் அது ஒரு பன்மொழி படமாக உருவாக்கப்பட்டது. முக்கிய கதாபாத்திரத்தில் நடிக்க நிகேஷா படேல் ஒப்பந்தமானார். காம்னா ஜெத்மலானி மற்றொரு பாத்திரத்தை ஏற்பதாக கருதப்பட்டார். பின்னர் காம்னாவுக்கு பதிலாக இரண்டாவது முன்னணி பெண் பாத்திரத்திற்கு இனியா தேர்ந்தெடுக்கபட்டார். வசிஸ்டா ஒரு முக்கிய கதாபாத்திரத்தில் நடிப்பது தெரியவந்தது. எம். எசு. பாசுகர், சிங்கம்புலி ஆகியோரும் படத்தின் ஒரு பகுதியாக உள்ளனர்.

2015 ஏப்ரலில், சிம்ரன் ஒரு காவல் அதிகாரியாக படத்தில் நடிக்க ஒப்பந்தமானார். மேலும் அவர் படத்தில் விருந்தினராக தோன்றுவது தெரியவந்தது. சுனில் செட்டியும் சிபிஐ அதிகாரியாக சிறப்பு தோற்றத்தில் தோன்றுகிறார் எனப்பட்டது. ஆனால் பின்னர் அதிலிருந்து அவர் விலகினார். இப்படத்தை தயாரிக்கும் போது நிகேஷா படேல் மற்றும் இனியா ஆகியோர் இடையே பிளவு ஏற்பட்டது பற்றியும் தகவல்கள் வெளிவந்தன.

வெளியீடு
--------

படத்தின் கன்னட பதிப்பு, *அலோன்*, 2015 நவம்பரில் திரையரங்குகளில் வெளிவந்தது. அது கலவையான விமர்சனங்களைப் பெற்றது. இந்தியா கிளிட்ஸ்.காமின் ஒரு விமர்சகர் "முதல் பாதி சலிப்படையும் விதமாக இருந்தது" என்று குறிப்பிட்டார், "ஆனால் இரண்டாவது பாதியை இயக்குனர் அற்புதமாக கையாண்டுள்ளார்". 2016 சனவரி முதல் நாளன்று அன்று வெளியான தமிழ் பதிப்பு கன்னட பதிப்பைப் போன்றே விமர்சனங்களைப் பெற்றது.

குறிப்புகள்
-----------

1. ↑  "Nikesha in a trilingual". *The Hindu*.
2. ↑  "Nikesha's next is a horror thriller". *The Times of India*.
3. ↑  "Bracing for a Curve with a New Role". *The New Indian Express*.
4. ↑  "Simran to do a cameo in Nikesha's next". *The Times of India*.
5. ↑  "Ineya, Nikesha fight on sets?". *indiaglitz.com*.
6. ↑
7. ↑
8. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *கரையோரம்*
தமிழ்நாடு அரசின் இந்து சமய அறநிலையத் துறையின் நிருவாகத்தில் செயல்பட்டு வரும் கோயில்களில், இந்து சமய மற்றும் அறநிலைக்கொடைகள் சட்டப்பிரிவு 46(ii)-ன் கீழ் பத்து இலட்சம் ரூபாய்க்கு குறைவாக ஆண்டு வருமானம் பெறும் இந்து சமயக் கோயில்களில் பரம்பரை அல்லாத அறங்காவலர்கள் நியமனம் செய்வதற்காக **மாவட்ட அறங்காவலர் குழ** அமைக்கப்படுகிறது. 

இக்குழுவில் பெண் உறுப்பினர் ஒருவர், ஆதிதிராவிடர் அல்லது பழங்குடியினர் வகுப்பைச் சேர்ந்த உறுப்பினர் ஒருவர் உட்பட ஐந்து அறங்காவலர்கள் இடம் பெறுகின்றனர். மாவட்ட அளவில் அறங்காவலர் பணிக்குப் பெறப்பட்ட விண்ணப்பங்களை இந்து சமய அறநிலையத்துறையின் இணை ஆணையர் / உதவி ஆணையர் உள்ளிட்ட மாவட்ட அளவிலான குழு பரிசீலித்து, தகுதியுடையவர்களைத் தேர்வு செய்து அரசுக்குப் பரிந்துரை செய்கிறது. அந்தப் பரிந்துரைகளின் அடிப்படையில் அரசு மாவட்ட அறங்காவலர் குழுவையும், அறங்காவலர்களில் ஒருவரை மாவட்ட அறங்காவலர் குழுத் தலைவராகவும் நியமனம் செய்கிறது. , 

மாவட்ட அறங்காவலர் குழு இந்து சமய அறநிலையத்துறையின் கீழ் செயல்படும் பத்து லட்சம் ரூபாய்க்குக் குறைவான ஆண்டு வருமானம் கொண்ட கோயில்களுக்கான அறங்காவலர்கள் குழுக்களுக்குப் பெறப்பட்ட விண்ணப்பங்களிலிருந்து,ஒவ்வொரு கோயிலுக்கும் தகுதியுடைய மூன்று அறங்காவலர்களைக் கொண்ட அறங்காவலர்கள் குழுவினைத் தேர்வு செய்து அரசுக்குப் பரிந்துரைக்கிறது. இப்பரிந்துரைகளின் அடிப்படையில் கோயில்களின் ஆண்டு வருமானத்திற்கேற்ப அரசு / இந்து சமய அறநிலையத்துறை ஆணையர் / இணை ஆணையர் / உதவி ஆணையர் ஆகியோர் ஒவ்வொரு கோயிலுக்குமான அறங்காவலர் குழுவினை நியமிக்கின்றனர்.

மேற்கோள்கள்
-----------

1. ↑  மாவட்ட அறங்காவலர் குழு பட்டியல் வெளியிட முடிவு (தினமலர் செய்தி)
2. ↑  கோயில் அறங்காவலர்களைத் தேர்வு செய்ய மே மாத இறுதிக்குள் மாவட்டக் குழு: இந்து சமய அறநிலையத் துறை (இந்து தமிழ்திசை செய்தி)
3. ↑  இந்து சமய அறநிலையத்துறை வலைத்தளம் - நிருவாகம் - அறங்காவலர்களை நியமனம் செய்ய அதிகாரவரம்பு
1990க்குப் பிறகான முதன்மை நாகரிகங்களாக அன்டிங்டன் குறிப்பவை (மேற்கத்திய நாகரிகம் அடர்நீலத்தில் காட்டப்பட்டுள்ளது).
**மேற்கத்தியப் பண்பாடுகள்** (*western culture*) அல்லது **மேற்கத்திய நாகரிகம்** , சுருங்க **மேற்கு** ஐரோப்பா (மேற்கத்திய கிறித்தவ நாடுகள் மட்டும், கிரீசும் சைப்பிரசும்), அமெரிக்காக்கள், ஆத்திரேலியா, நியூசிலாந்து, தென்னாப்பிரிக்கா (சில பகுதிகள்) மற்றும் பிலிப்பீன்சு ஆகிய நாடுகளில் பயிலும் பண்பாடுகளையும் நாகரிகத்தையும் குறிக்கும்.

**மேற்குமயமாக்கம்** என்பது ஒரு நாட்டின் பண்பாடு மேற்கத்தியப் பண்பாட்டுக் கூறுகளைத் தழுவித் தன்னை மாற்றிக் கொள்வதாகும்.

வரலாற்றாளர் ஆர்னால்டு டோய்ன்பீ, கிறித்தவ சமயத்தை பெரும்பான்மையாகப் பின்பற்றும் உலகப் பகுதிகள், மேற்கத்திய பண்பாட்டைக் கடைப் பிடிப்பவை என வரையறுத்திருக்கிறார். இந்த வரையறுப்பின்படி தற்கால ஆப்பிரிக்காவின் சில பகுதிகளும் மேற்கத்தியப் பண்பாட்டைச் சேர்ந்தவையாம். 1950களில் இருந்து பல ஆப்பிரிக்கர்கள் கிறித்தவ சமயத்தைத் தழுவியுள்ளனர். மேற்கத்தியப் பண்பாட்டின் மொழிகளாக ஆங்கிலம், எசுப்பானியம், போர்த்துக்கேயம், பிரான்சியம், இடாய்ச்சு, டச்சு, இத்தாலியம், ஆபிரிகான்சு, டகலோக் ஆகியன உள்ளன.

மேற்கத்தியப் பண்பாட்டின் அடையாளங்களாக மேற்கத்திய கிறித்தவம், ஐரோப்பியப் பண்பாடு (மிகக் குறிப்பாக கிரேக்க, உரோமை மரபுகள், ஐரோப்பிய மொழிகள், இடாய்ச்சு நிறுவனங்கள், மறுமலர்ச்சிக் காலம், பரோக் பாணி, அறிவொளிக் காலம், இருபதாம் நூற்றாண்டின் நவீனவிய இயக்கங்கள்) உள்ளன. இந்தப் பண்பாட்டை ஐரோப்பா (போர்த்துகல், எசுப்பானியா, பிரான்சு, இத்தாலி, மால்ட்டா, பெல்ஜியம், நெதர்லாந்து, ஜெர்மனி, ஆஸ்திரியா, சுவிட்சர்லாந்து, ஐசுலாந்து, ஐக்கிய இராச்சியம், அயர்லாந்து, நோர்வே, சுவீடன், டென்மார்க், பின்லாந்து, லிதுவேனியா, லாத்வியா, எசுத்தோனியா, போலந்து, செக் குடியரசு, சிலோவாக்கியா, சுலோவீனியா, அங்கேரி, குரோவாசியா, கிரேக்கம் (நாடு), சைப்பிரசு ஆகியவை); அமெரிக்காக்கள் (கனடா, அமெரிக்க ஐக்கிய நாடு, மெக்சிக்கோ, சிலி, கோஸ்ட்டா ரிக்கா, அர்கெந்தீனா, உருகுவை, பிரேசில், வெனிசுவேலா, கொலொம்பியா, பெரு, எக்குவடோர், பொலிவியா, பெலீசு, குவாத்தமாலா, ஹொண்டுராஸ், பனாமா, எல் சால்வடோர், கியூபா, டொமினிக்கன் குடியரசு ஆகியவை) ; ஆத்திரேலியா, நியூசிலாந்து, தென்னாப்பிரிக்கா மற்றும் பிலிப்பீன்சு ஆகிய நாடுகளில் காணலாம். இந்நாடுகள் அனைத்தும் சேர்ந்த சமூகத் தொகுப்பு, 'மேற்கத்திய சமூகம்' எனக் குறிப்பிடப்படுகிது. ஆசியாவில் மிகவும் மேற்குமயமாக்கப்பட்ட நாடாக இசுரேல் விளங்குகின்றது.

மேற்சான்றுகள்
-------------

1. ↑  Toynbee, Arnold 1959. *A study of history*. Volume XI—Historical Atlas and Gazetteer. Oxford University Press. Map, page 93 "Civilization current in AD 1952" – Western civilization is shown as including the Americas, Europe, Russia, Australia, New Zealand, and the Philippines.
**காட்டுப்பரூர் ஆதிகேசவ பெருமாள் கோயில்** தமிழ்நாட்டில் கடலூர் மாவட்டம், காட்டுப்பரூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஆதிகேசவ பெருமாள், வேதவல்லி நாச்சியார் சன்னதிகளும், ஆஞ்சநேயர், கருடாழ்வார், ஸ்ரீபாதம் உபசன்னதிகளும் உள்ளன. இங்குக் கோயில் குளம், கோயில் கோசாலை, கோயில் தேர் போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி மூன்று காலப் பூசைகள் நடக்கின்றன. வைகாசி மாதம் வைகாசி பெருவிழா 5ம் நாள் கருட சேவை, முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது. வைகாசி மாதம் வைகாசி பெருவிழா 9ம் நாள் தேர் திருவிழா தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
எப்.எசு.சி எனச் சுருக்கமாக அறியப்படும் **காட்டுப் பொறுப்பாண்மை அவை** (Forest Stewardship Council) என்பது, ஒரு இலாப நோக்கற்ற, அனைத்துலக நிறுவனம் ஆகும். உலகின் காடுகளைப் பொறுப்பாக மேலாண்மை செய்ய்வதை ஊக்குவிப்பதற்காக இந் நிறுவனம் 1993 ஆம் ஆண்டில் நிறுவப்பட்டது. தரக் கட்டுப்பாடுகளை விதித்தல், சுதந்திரமான சான்றுப்படுத்தல், காட்டு உற்பத்திப் பொருட்களுக்கு முத்திரையிடல் போன்ற நடைமுறைகளினூடாக இது தனது பணியைச் செய்ய்துவருகின்றது. இது உலகெங்கிலும் உள்ள வாடிக்கையாளர்கள் சமூகப் பொறுப்புணர்வுடனும், சூழலியல்சார் பொறுப்புணர்வுடனும் மேலாண்மை செய்யப்படும் காடுகளிலிருந்து உற்பத்தி செய்யப்படும் பொருட்களைத் தெரிவு செய்வதற்கு வழி செய்கிறது.

காடழிப்புப் பிரச்சினை
---------------------

ஐக்கிய நாடுகள் சபையின் உணவு வேளாண்மை நிறுவனத்தின் கூற்றுப்படி, உலகின் அரைப்பங்கு காடுகள் ஏற்கெனவே மாற்றப்பட்டோ, தரம் குறைக்கப்பட்டோ, அழிக்கப்பட்டோ அல்லது பிற தேவைகளுக்குப் பயன்படுத்தப்பட்டோ விட்டது. எஞ்சியுள்ள காடுகளிற் பெரும்பான்மையான காடுகளும்கூட சட்டத்துக்குப் புறம்பான மரம் வெட்டுதல், தரமற்ற மேலாண்மை போன்ற செயற்பாடுகளினால் பாதிக்கப்படுகின்றன. இவ்வாறான காடழித்தல் தொடர்பான உலகின் அக்கறையைத் தொடர்ந்தே காட்டுப் பொறுப்பாண்மை அவை நிறுவப்பட்டது.

  

காட்டுப் பொறுப்பாண்மை அவையின் சான்றளிப்பு முத்திரையுடன் கூடிய மரப் பலகை
காடுகளுக்கும், காட்டு உற்பத்திப் பொருட்களுக்குமாக உருவாக்கப்பட்ட உலகம் தழுவிய சான்றுப்படுத்தல் முறைமைகள் இரண்டில் இதுவும் ஒன்று. இந்தத் தன்னார்வப் பொறிமுறை, முந்திய பத்தாண்டுகளில் காடுகளின் மேலாண்மையை ஊக்குவிப்பதற்காக உருவாக்கப்பட்ட ஆர்வமூட்டக்கூடிய முன்முயற்சிகளுள் ஒன்றாகக் கணிக்கப்படலாம்.. 

  

இந்நிறுவனத்தின், உலக அளவில் ஏற்றுக்கொள்ளப்பட்ட தரப்பாடுகளின் படியான காட்டு மேலாண்மை, உள்ளூர் மற்றும் உலக சமுதாயங்களுக்கு தூய வளி, நீர் ஆகியவை உள்ளிட்ட சூழல்சார் சேவைகளை வழங்குவதுடன், தட்பவெப்ப மாற்றங்களை மட்டுப்படுத்துவதற்கும் உதவுகிறது. காட்டுப் பொறுப்பாண்மை அவை நேரடியாகவோ மறைமுகமாகவோ சட்டத்துக்குப் புறம்பாக மரங்களை வெட்டுதல், காடழிப்பு, புவி சூடாதல் முதலிய பிரச்சினைகள் மீது கவனம் செலுத்துகின்றது. அத்துடன், இது, பொருளாதார வளர்ச்சி, சூழல் பாதுகாப்பு, வறுமை ஒழிப்பு போன்ற நன்மையான தாக்கங்களுக்கும் காரணமாக உள்ளது.

குறிப்புகள்
-----------

1. ↑  FAO facts and figures
2. ↑  WWF - Responsible forestry: Certification
3. ↑  The effects of FSC Certification in Estonia, Germany, Latvia, Russia, Sweden and the UK. WWF (2005)
4. ↑  effects of FSC Certification in Estonia, Germany, Latvia, Russia, Sweden and the UK. WWF (2005)
5. ↑  Experiences with voluntary standards initiatives and related multi-stakeholder dialogues. B. Lang. GTZ (2006) பரணிடப்பட்டது 2007-06-21 at the வந்தவழி இயந்திரம்

இவற்றையும் பார்க்கவும்
----------------------

* சான்றுப்படுத்திய மரம்
* கடல்சார் பொறுப்பாண்மை அவை

வெளியிணைப்புக்கள்
-----------------

* எப்.எசு.சி இன்டர்நசனல்
* காட்டுப் பொறுப்பாண்மை அவையின் கீழான மர வள மையம்
* காட்டுப் பொறுப்பாண்மை அவையின் உலகம் தழுவிய இணையவழி உற்பத்திப்பொருள் தேடல் பரணிடப்பட்டது 2008-05-16 at the வந்தவழி இயந்திரம் - எப்.எசு.சி சான்றளிக்கப்பட்ட பொருட்கள், நிறுவனங்களுக்கான தரவுத்தளம்
பறக்கும் ஒரு வானூர்தியில் கிப்பன் உடனான, ஓசா
**மேற்கத்திய எயார் எக்சுபிரசு வானூர்தி 7** (*Western Air Express Flight 7*) எனும் இது, 1937-ஆம் ஆண்டு, சனவரி 12-ஆம் நாளன்று, அட்டவணைப்படுத்தப்பட்ட உள்நாட்டு பயணிகள் வானூர்தி ஒன்று, அமெரிக்காவின் யூட்டா மாநிலத்தின் தலைநகரான சால்ட் லேக் நகரிலிருந்து, அந்நாட்டின் மற்றொரு மாநிலமான கலிபோர்னியாவிலுள்ள 'புர்பாங்க்' (*Burbank*) எனும் நகருக்கு மேற்கொண்ட பறப்பின்போது, நிலப்பரப்புக்கு கட்டுப்படுத்தப்பட்ட வானூர்தியின் (*Controlled flight into terrain*) காரணமாக, கலிபோர்னியாவிலுள்ள "நியூஹால்" (*Newhall*) என்னுமிடத்தின் அருகே விழுந்து நொறுங்கி விபத்துக்குள்ளானது. இரட்டை இயந்திரம் பொருத்தப்பட்டிருந்த போயிங் 247D, (பதிவு NC13315) வானூர்தி, (காலை 11:00 மணியளவில்) சற்று காலத்திற்கெல்லாம் செயலிழந்தது. அச்சம்பவத்தின் போது வானூர்திக் குழுவில் 3 பேர்களும், பயணிகள் 10 பேர்களும் (மொத்தம் 13 பேர்கள்) பயணத்தை மேற்கொண்டிருந்தனர். பாதகமான வானிலையின் சூழ்நிலையில் நிகழ்ந்த இவ்விபத்தில், வானூர்தி சேவைப் பணியாளர் ஒருவரும், பயணிகளில் நால்வரும் மாண்டுபோக, குழுவில் இருவரும், பயணிகள் 6 பேரும் காயங்களுடன் மீண்டனர். "மேற்கத்திய ஏர்லைன்ஸ்" (*Western Airlines*) நிறுவனம் இயக்கிய இந்த "போயிங் 247D" வானூர்தி விபத்தில், சர்வதேசப் புகழ்பெற்ற சாகசக்காரரும், மற்றும் திரைப்பட தயாரிப்பாளருமான, "மார்ட்டின் அண்டு ஓசா ஜான்சன்" (*Martin and Osa Johnson (1884, அக்டோபர் 9 – 1937, சனவரி 13*) என்பவர் இறந்தது குறிப்பிடத்தக்கது.

சான்றாதாரங்கள்
--------------

1. ↑  "Watch Western Air Express Flight 7 Video". www.ovguide.com - Copyright 2006-2016. 2016-09-10 அன்று பார்க்கப்பட்டது.
[*தொடர்பிழந்த இணைப்பு*]
2. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**
[*தொடர்பிழந்த இணைப்பு*]
3. ↑  "12 January 1937". www.thisdayinaviation.com - 2016. 2016-09-10 அன்று பார்க்கப்பட்டது.
1904இல் ஹான்ஸ் குதிரை
**புத்திசாலி ஹான்ஸ்** (**Clever Hans** (in செருமனியம்: *der Kluge Hans*) என்பது ஒரு ஆர்லோவ் டிரோடர் குதிரை ஆகும். இதனால் கணிதம் மற்றும் பிற அறிவார்ந்த பணிகளைச் செய்ய முடிந்தது என்று கூறப்பட்டது. குதிரையிடம் ஒரு கணக்கைக் குறிப்பிட்டு அதற்கான விடையைக் கேட்டபோது அந்த விடையைக் குறிப்பிட அந்த எண்ணிக்கைப்படி தன் காலால் தட்டித் தெரிவித்தது.

1907 ஆம் ஆண்டு உளவியலாளர் ஒஸ்கார் பிபங்ஸ்ட் என்பவர் இது குறித்து நடத்திய ஒரு முறையான ஆய்வுக்குப் பின்னர், இந்தக் குதிரை குறித்து நிலவிவந்த புதிரைக் கண்டறிந்து, இந்தக் குதிரையானது உண்மையில் கணக்குகளைப் போடவில்லை என்பதை நிரூபித்தார். அதாவது குதிரையானது தனிடம் கேள்வி கேட்பவரின் சைகையைக் கவனித்து அதன்படி நடந்துகொண்டது என்பதே ஆகும். அவர் தன் ஆராய்ச்சி முறையின்படி, இந்தக் குதிரையானது கேள்வியைக் கேட்பவரைப் பார்த்து, பிறகு நிதானமாகத் தன் காலால் தரையைத் தட்டத் துவங்குகிறது. சரியான விடையை நெருங்கும்போது கேள்விக் கேட்டவர் இது சரியாக பதிலை அளித்துவிடுமோ என தன் உடல் மொழியிலும் அவரின் முகபாவத்தில் ஏற்படும் மாற்றங்களைக் கணித்தும் தட்டுவதை நிறுத்திவிடுகிறது. இதைக் கண்டு கேள்வி கேட்டவர் அது சரியான விடையை அளித்துவட்டதாக நம்பிவிடுகிறார்.

மேற்கோள்கள்
-----------

1. ↑  "Clever Hans phenomenon". skepdic. 2008-12-11 அன்று பார்க்கப்பட்டது.
2. ↑  மருதன் (12 செப்டம்பர் 2018). "கணக்கு போடும் குதிரை". *கட்டுரை*. இந்து தமிழ். 14 செப்டம்பர் 2018 அன்று பார்க்கப்பட்டது.
**ஹாஜி முகமது மெளலானா சாகிப்** என்ற **மதுரை மௌலானா சாகிப்** (1886 - 1957) இந்திய விடுதலைப் போராட்டத்தில் ஈடுபட்ட இசுலாமியர். சிறந்த பேச்சாளர்.

பிறப்பும் இளமையும்
------------------

மதுரை முனிச்சாலையில் வாழ்ந்த ஹாஜி முகம்மது அசனுதீன் - மாஜான் பீவி இணையருக்கு 1886 ஆம் ஆண்டு மகனாக ஹாஜிமுகம்மது பிறந்தார். தனது தொடக்கக் கல்வியை ஆங்கிலவழிக்கல்வி மூலம் பெற்ற ஹாஜிமுகம்மது பின்னர், பார்ஸி மொழியும், உருது மொழியும் கற்றார். சௌராட்டிர மொழியில் பேசும் திறமையும் பெற்றார். ஹாஜியின் தந்தை இறைப்பற்றுடன் நாட்டுப்பற்றும் மிக்க காரணத்தால் சுதேசமித்திரன் நாளிதழை வாங்கி வந்தார். அதனை ஹாஜிமுகம்மது படித்து அன்றாடம் தேச நிகழ்ச்சிகளை ஊன்றிக்கவனித்து வந்தார். ஆங்கிலேயக் கப்பல் கம்பனிக்கு எதிராக வ. உ. சி, கப்பல் கம்பனி தொடங்கியதும் அதனால் கைது செய்யப்பட்டதும், நெல்லையில் இதனால் ஏற்பட்ட கொந்தளிப்பும் மௌலானாவின் தேசப்பற்று ஆர்வத்தை அதிகமாக்கின.

1908- மார்ச் 13-ஆம் நாள் விபின் சந்திரபாலரின் பிறந்தநாள் விழா நெல்லையில் கொண்டாடப்பட்ட போது பிரித்தானியரின் அடக்குமுறையும், அதனைத் தொடர்ந்து நடந்த துப்பாக்கிச் சூட்டில் முகம்மது யாசீன் என்ற இளைஞர் இறந்ததும் மௌலானாவைப் பெரிதும் கவலைக்குள் ஆழ்த்தியது. அடக்குமுறையில் ஆத்திரம் கொண்டார். .அன்னிபெசண்ட் துவக்கிய ஹோம் ரூல் இயக்கத்தில் சேர்ந்து போராட்டத்தில் பங்கு கொண்டவர். 1921-இல் நிலக்கோட்டையில் நடந்த கள்ளுக்கடை மறியல், 1932- இல் மதுரையில் நடைபெற்ற சத்தியாக்கிரக போராட்டம் ஆகியவற்றில் கலந்துகொண்டு சிறை சென்றவர். இவர் மதுரை நகராட்சியின் முனிசிபல் சேர்மனாகவும், துணை சேர்மனாகவும் பதவி வகித்தவர். மத ஒற்றுமைக்காகப் பாடுபட்டவர். இவரின் மனைவி சுல்தான் பீவி ஆவார்.

மேற்கோள்கள்
-----------
**கலகத்தா தேசிய நூலக ரோமனாக்கம்** என்பது இந்திய மொழிகளை லத்தீன எழுத்துக்களின் எழுத்துப்பெயர்ப்பு செய்வதற்கான ஒரு வழிமுறையாகும். இந்த வழிமுறையை **காங்கிரஸ் நூலகம்** என்று குறிப்பிடுவர். இது மற்றொரு ரோமனாக்க வழிமுறையான ISO 15919 உடன் பல ஒற்றுமைகள் உடையது. இந்திய மொழிகளுக்கு பொதுவான எழுத்துக்கள் தேவநாகரியிலும், திராவிட மொழிகளுக்கே உரிய ஒலிகள் திராவிட மொழிகளிலும் தரப்பட்டுள்ளன. இந்த வழிமுறை IASTயின் நீட்சியாகும்.

  



|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| अ | आ | इ | ई | उ | ऊ | ऋ | ಎ | ए | ऐ | ಒ | ओ | औ | अं | अः |
| a | ā | i | ī | u | ū | ṛ | e | ē | ai | o | ō | au | aṃ | aḥ |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| क | ख | ग | घ | ङ | च | छ | ज | झ | ञ |
| ka | kha | ga | gha | ṅa | ca | cha | ja | jha | ña |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ट | ठ | ड | ढ | ण | त | थ | द | ध | न |
| ṭa | ṭha | ḍa | ḍha | ṇa | ta | tha | da | dha | na |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| प | फ | ब | भ | म | য | ழ | ಳ | റ | ன |
| pa | pha | ba | bha | ma | ẏa | ḻa | ḷa | ṟa | ṉa |

|  |  |  |  |  |  |  |  |
| --- | --- | --- | --- | --- | --- | --- | --- |
| य | र | ल | व | श | ष | स | ह |
| ya | ra | la | va | śa | ṣa | sa | ha |

இவற்றையும் காண்க
----------------

* IAST

இலக்கியம்
---------

* Aggarwal, Narindar K. 1985 (1978). A Bibliography of Studies on Hindi Language and Linguistics. 2nd edition. Indian Documentation Service / Academic Press: Gurgaon, Haryana.

வெளியிணைப்பு
------------

* Typing a macron – page from Penn State University about typing with accents
**சுந்தரராஜத் தேவர்** தமிழ்நாட்டில் விருதுநகர் மாவட்டத்திலுள்ள சேத்தூர் ஜமீனை ஆட்சி செய்தவர்.

பிறப்பு
-------

சேத்தூர் ஜமீனை கி.பி.1847 முதல் கிபி 1875வரை ஆட்சி செய்த முத்துச்சாமித் தேவரின் மகன் சுந்தரராஜத் தேவர் ஆவார். இவர் நல்ல தமிழ்ப் புலமை கொண்டவர். எண்ணற்ற தமிழ்ப் புலவர்களை ஆதரித்தவராவார். "காவடிச்சிந்து' எழுதிய அண்ணாமலை ரெட்டியார் அவைக்களப் புலவராக வைத்திருந்தவர். இவரால் ஆதரிக்கப்பெற்ற புலவர்களுள் முகவூர் இராமசாமிக் கவிராயர், மீனாட்சிசுந்தரக் கவிராயர், எட்டிச்சேரி திருமலைவேலுக் கவிராயர், வேம்பத்தூர் பிச்சுவையர் முதலியோர் குறிப்பிடத்தக்கவர்கள் ஆவர்.

படைப்புகள்
----------

### கவிதைகள்

இவருடைய பாடல்கள் பல "தனி செய்யுட் சிந்தாமணி' நூலில் காணப்பெறுகின்றன. இவர், தேவதானம் அருள்மிகு நச்சாடை தவிர்த்த ஈசனார் மீது ஒரு பதிகம் பாடியுள்ளார். தேவதானம் பெரியகோயில், கோயில் திருவிழா, திருவாதிரைத் திருவிழா மற்றும் பல ஆலயங்கள் பற்றியும் கவிதைகள் புனைந்துள்ளார். 

### நூல்கள்

* துறைக்கோவை
* பதிகப்பாமாலை
* திருவாங்கூர் மன்னர் இராசவர்மா மீது பாடிய வண்ணம் (இந்நூலுக்கு மகாவித்துவான் மீனாட்சிசுந்தரம் பிள்ளை சிறப்புப் பாயிரம் எழுதியுள்ளார்.
* சேறைத் தலபுராணம் (மறுபதிப்பு-1893)

இறப்பு
------

1896-ஆம் ஆண்டு பிப்ரவரி மாதம் 24-ஆம் நாள் மரணமடைந்தார்.

மேற்கோள்கள்
-----------

1. 1 2 3 4  என்.நவநீத கிருஷ்ணராஜா, செந்தமிழ்க்காவலர், தினமணி, தமிழ்மணி, 22.2.2015
**நாகநாதன் வேலுப்பிள்ளை** ஈழத்து, மற்றும் பிரெஞ்சு எழுத்தாளர். இவர் தமிழ், ஆங்கிலம், பிரெஞ்சு, சிங்களம், இந்தி ஆகிய மொழிகளில் தேர்ச்சி பெற்றவர். இருபத்துமூன்று ஆண்டுகளுக்கு மேலாக பிரெஞ்சு அரசாங்க சேவையில், மும்பையில் அமைந்த தூதரக அலுவலகத்தில் வர்த்தக சேவையில் சட்ட ஆலோசகராக பணிபுரிந்தவர். இந்தியாவுடன் வர்த்தகத் தொடர்புகளை விருத்தி செய்யவும், இந்தியாவில் முதலீடு செய்யவும் விளைந்த பிரெஞ்சுக் கம்பெனிகளுக்கு சர்வதேச வர்த்தக நெறிகளுக்கு அமைய சட்டஆலோசனைகளை வழங்குபவர்.

குடும்பவிபரம்
-------------

இவர் இலங்கையின் வட மாகாணத்தில் பருத்தித்துறை, மேலைப்புலோலியூரில் அமைந்துள்ள ஆத்தியடி என்ற சிற்றூரைப் பிறப்பிடமாகக் கொண்டவர். பருத்தித்துறை நகரசபையின் துணை முதல்வராக இருந்த காலஞ்சென்ற நாகநாதன், ஈஸ்வரி ஆகியோரின் புதல்வரும் யாழ்ப்பாணப் பல்கலைக்கழகத் கலைப்பீடாதிபதியான பேராசிரியர் ஞானகுமாரனின் சகோதரரும் ஆவார்.

எழுத்துலக வாழ்வு
----------------

பிரெஞ்சு மொழியில் பாண்டித்தியம் பெற்றவரான இவர் பிரெஞ்சு அரசாங்கத்துக்காக பல நூல்களைப் பிரெஞ்சு மொழியில் எழுதியுள்ளார். நானூற்று பன்னிரெண்டு பக்கங்கள் கொண்ட, இந்தியாவில் முதலீடு செய்தல் தொடர்பான இவரது நூல் பிரெஞ்சுக் கம்பெனிகள் மத்தியில் சிறந்த வரவேற்பைப் பெற்றது. வெளிநாட்டு முதலீடு, ஏற்றுமதி-இறக்குமதி என்னும் விடயங்கள் பற்றிய பிரெஞ்சுமொழி நூல்களுள், இந்த நூல் கணினிவழி விற்பனை நிறுவனமான 'அமேசன்' நிறுவனத்தின் சிறந்த விற்பனைப் பட்டியலில் நீண்டகாலம் தொடர்ச்சியாக முதல் நூறு இடங்களுள் ஓர் இடத்தைப் பெற்று வந்துள்ளது. 2007-இல் பிரசுரிக்கப்பட்ட இந்த நூல் 2010-இல் மாற்றீடு செய்யப்பட்ட பின்னரும், புதிய நூலுடன் இந்த நூலும் முதல் நூறு இடங்களுள் இடம் பெற்றுள்ளது.

விருதுகள்
---------

இவரது சேவைகளைப் பாராட்டும் முகமாக பிரெஞ்சு அரசாங்கம் 'செவாலியர்' என்னும் விருதை இவருக்கு வழங்கவுள்ளது. இந்த விருது கொழும்பில் வைத்து சூன் மாதம் 27ஆந் தேதி வழங்கப்படவுள்ளது.

தொழில்
------

வெளிவந்த நூல்கள்
----------------

* S'implanter en Inde (14.10.2008)

வெளி இணைப்புகள்
---------------
ஒரு குமோன் கல்வி மையம் - சியோ நகரம், மிச்சிகன். மே 2012
**குமோன் கல்வி முறை** (*Kumon*) என்பது யப்பானிய நாட்டவரான தோரூ குமோன் (*Toru Kumon*) என்பவரால் உருவாக்கப்பட்ட ஒரு கல்வி முறை ஆகும். 

இக்கல்வி முறை குறிப்பாக மாணவர்களுக்கு கணிதம், மொழிக் கல்வி ஆகியவற்றைப் புகட்டுவதில் ஈடுபட்டுள்ளது.

குமோன் கல்வி முறையின் வரலாறு
----------------------------

தோரூ குமோன் என்னும் யப்பானியர் தம்முடைய மகன் பள்ளிக்கூடத்தில் கணிதம் பயில்வதில் சிரமப்படுவதைக் கண்டார். எனவே, குமோன் 1954இல் தாமாகவே மகனுக்குக் கணிதம் பயில்வதில் பயிற்சி அளிக்கத் தொடங்கினார். அதற்காக ஒரு தனி முறையை வகுத்துக்கொண்டார். இதுவே பிற்காலத்தில் "குமோன் கல்வி முறை" என்னும் பெயர் பெற்று, உலகம் முழுவதிலும் பரவலாயிற்று.

குமோன் 1970இல் "குமோன் கல்வி நிறுவனம்" என்றொரு அமைப்பைத் தொடங்கினார். அதன் பிறகு உலகத்தின் பல பகுதிகளில் "குமோன் மையங்கள்" தொடங்கிச் செயல்படலாயின.

2012ஆம் ஆண்டில் உலகத்தில் 36 நாடுகளில் 12,900க்கும் அதிகமான குமோன் மையங்களில் சுமார் 12 மில்லியன் சிறுவர்கள் குமோன் கல்வி முறைப்படி கல்வி பயின்றனர்.

குமோன் பாடத்திட்டம்
-------------------

கணிதம் மற்றும் மொழிக் கல்வியில் பள்ளிச் சிறுவர்களுக்குப் பயிற்சி அளிப்பது குமோன் கல்வி முறையின் முக்கிய நோக்கம் ஆகும். இது வழக்கமாக பள்ளிச் சிறுவர்கள் பள்ளிக்கூடங்களில் பயிலும் பாடங்களுக்குப் பதிலாக அளிக்கப்படுகின்ற பாடத்திட்டம் அல்ல. மாறாக, பள்ளிக்கூடத்தில் மாணவர்கள் பயிலுகின்ற பாடங்களை இன்னும் நல்லமுறையில் பயில்வதற்குத் துணை செய்கின்ற ஒரு பாடத்திட்டம் ஆகும்.

கல்வி கற்பதில் எல்லா மாணவர்களும் ஒரே வேகத்தில் செயல்பட முடிவதில்லை என்னும் உண்மையில் அடிப்படையில் எழுந்ததே குமோன் கல்வி முறை. ஒரு குறிப்பிட்ட கட்டத்தில் ஒரு மாணவர் எந்த நிலையை எட்டியுள்ளாரோ அந்த நிலைக்குப் பொருத்தமான வகையில் அவருக்குக் கற்றுக்கொடுத்து, அதற்கு அடுத்த நிலைக்கு அவரை அணியமாக்குவது குமோன் கல்வி முறைக் கொள்கை.

தேர்ச்சி பெற்ற குமோன் ஆசிரியர்கள் மாணவர்களுக்குப் பயிற்சி அளிப்பார்கள். கணிதத்திலும் சரி, மொழிப் பயிற்சியிலும் சரி, மாணவர்கள் வேகமாக, சரியான விதத்தில் பதில் வழங்குவதற்கு அவர்களுக்குப் பயிற்சி அளிக்கப்படுகிறது.

ஒவ்வொரு மட்டத்திலும் மாணவர்களுக்குத் தேர்வு நடத்தப்படும். தேர்வில் வெற்றி பெற்றால் மாணவர் அடுத்த நிலைக்குச் செல்வார்.

குறிப்புகள்
-----------

1. ↑  "Around the World in 80 ideas". 2013-11-27 அன்று மூலம் பரணிடப்பட்டது. 2009-07-07 அன்று பார்க்கப்பட்டது. Unknown parameter `|=` ignored (உதவி)
2. ↑  List of all Kumon franchises by country Kumon Group
3. ↑  Emily Yoffe: **. Slate, November 4, 2006**

15. Level descriptions - the maths programme  

16. Level descriptions - the English (or reading comprehension) programme

வெளி இணைப்புகள்
---------------

* Kumon's official site in Australia பரணிடப்பட்டது 2019-05-16 at the வந்தவழி இயந்திரம்
* Kumon's official site in Canada பரணிடப்பட்டது 2013-11-26 at the வந்தவழி இயந்திரம்
* Kumon's official site in Ireland
* Kumon's official site in New Zealand
* Kumon's official site in the Philippines
* Kumon's official site in South Africa
* Kumon's official site in the United Kingdom
* Kumon's official site in the United States of America பரணிடப்பட்டது 2013-11-17 at the வந்தவழி இயந்திரம்
**மேற்கு ஆபிரிக்கக் கடற் குதிரை** (*ஹிப்போகாம்பஸ் அல்கிரிகஸ்*=*Hippocampus algiricus* ) என்பது சைனாத்திடே (கடற்குதிரை மற்றும் கடல் கொவிஞ்சி) குடும்பத்தில் உள்ள மீன் வகைகளுள் ஒன்று. இது கிழக்கு மத்திய அட்லாண்டிக் பெருங்கடலில் அங்கோலா, பெனின், ஐவரி கோஸ்ட், காம்பியா, கானா, கினியா, லைபீரியா, நைஜீரியா, சாவோ டோமே மற்றும் பிரின்சிப், செனகல் மற்றும் சியரா லியோன் மற்றும் கேனரி தீவுகளில் காணப்படுகிறது. அல்ஜீரியாவிலிருந்து எந்தக் கடல் குதிரை குறித்து எந்த பதிவும் இல்லை என்றாலும் கைசினாட், இது 1850ல் பீஜாயாவிலிருந்து சேகரிக்கப்பட்டிருக்கலாம் என்றும், ஆனால் தவறான இடம் கொடுக்கப்பட்டதாகக் கூறுகிறார்.

பாதுகாப்பிற்காகப் பல முயற்சிகள் மேற்கொள்ளப்பட்ட போதிலும் கடற்குதிரைகள் குறித்த குறைவான தகவல்களே உள்ளன. வடகிழக்கு அட்லாண்டிக் பெருங்கடலில் அமைந்துள்ள கிரான் கனேரியா தீவிலிருந்து மேற்கு ஆப்பிரிக்கக் கடற்குதிரை குறித்த முதல் பதிவு வெளியிடப்பட்டன. மேற்கு ஆப்பிரிக்கக் கடற்குதிரை என்பது கேனரி தீவுகளில் பதிவு செய்யப்பட்ட ஒரே ஒரு கடற்குதிரை இனமாகும்.

இந்த கடற்குதிரையானது முதன்முதலில் 2010ல் காணொளிப் பதிவு செய்யப்பட்டது. இது மேற்கு ஆப்பிரிக்காவின் வளர்ந்து வரும் கடற்குதிரை வர்த்தகம் குறித்த இலண்டன் இம்பீரியல் கல்லூரி மற்றும் லண்டன் விலங்கியல் சங்கம் (இசட்எஸ்எல்) இடையிலான கூட்டுத் திட்டத்தின் கீழ் செயல்படுத்தப்பட்டது. சீனாவின் பாரம்பரிய மருத்துவ பயன்பாட்டிற்காக ஏற்றுமதி செய்யப்படும் கடல் குதிரைகளின் எண்ணிக்கை கடந்த சில ஆண்டுகளில் அதிகரித்து இது ஆண்டு ஒன்றிற்கு 600,000 கடற்குதிரைகளாக அதிகரித்துள்ளது. இதனுடைய எண்ணிக்கை, வாழ்விடம் அல்லது வாழ்க்கைச் சுழற்சி குறித்து எந்த தகவலும் இல்லை என்பது குறித்து அறிவியலாளர்கள் வருத்தம் தெரிவிக்கின்றனர்.

டாக்டர் அமண்டா வின்சென்ட் இயக்குநராகச் செயல்பட்ட கடற்குதிரை திட்டத்தின் காரணமாக, 2002ஆம் ஆண்டில் கடற் வணிகத்திற்கான சர்வதேச வர்த்தக கட்டுப்பாடுகளை ஏற்றுக்கொண்ட ஆபத்தான உயிரினங்களின் வர்த்தகத்திற்கான மாநாடு (CITES) கடற்குதிரை வணிகத்திற்குக் கட்டுப்பாடுகளை விதித்தது.

மேற்கோள்கள்
-----------

1. 1 2  Pollom, R. (2017). "*Hippocampus algiricus*". *IUCN Red List of Threatened Species*. **2017**: e.T41007A54907846. doi:10.2305/IUCN.UK.2017-3.RLTS.T41007A54907846.en.
2. ↑  Scales, Helen (2009). *Poseidon's Steed: The Story of Seahorses, From Myth to Reality*. Penguin Publishing Group. பக். 136. பன்னாட்டுத் தரப்புத்தக எண்:978-1-101-13376-7.. பார்த்த நாள்: 9 June 2019.
3. ↑  Otero-Ferrer, F.; Herrera, R.; López, A.; Socorro, J.; Molina, L.; Bouza, C. (2015-09-13). "First records of *Hippocampus algiricus* in the Canary Islands (north-east Atlantic Ocean) with an observation of hybridization with *Hippocampus hippocampus*". *Journal of Fish Biology* **87** (4): 1080–1089. doi:10.1111/jfb.12760. பன்னாட்டுத் தர தொடர் எண்:0022-1112. பப்மெட்:26365616.
4. ↑  Project seahorse: first ever video footage of elusive West African seahorse பரணிடப்பட்டது 2015-09-14 at the வந்தவழி இயந்திரம். Retrieved 2012-11-01.
5. ↑  Cisneros-Montemayor, AM; West K; Boiro IS; Vincent ACJ (2015). "An assessment of West African seahorses in fisheries catch and trade". *Journal of Fish Biology* **88** (2): 751–759. doi:10.1111/jfb.12818. பப்மெட்:26676971. .  Abstract.
**நேபெர் மறுசீராக்கல்** *(Neber rearrangement)* என்பது ஒரு கரிம வேதியியல் மறுசீரமைப்பு வினை வகையாகும். இவ்வினையில் மறுசீராக்கல் மூலமாக ஓர் ஆக்சைம் சேர்மமானது ஆல்பா-அமினோகீட்டோனாக மாற்றப்படுகிறது 

நேபெர் மறுசீராக்கல்.
ஆக்சைம் டோசில் குளோரைடுடன் வினபுரிந்து முதலில் கீட்டாக்சைம் டோசிலேட்டாக (4-தொலுயின் சல்போனைல் குளோரைடு) மாற்றப்படுகிறது. சேர்க்கப்பட்ட கார வேதிப்பொருளால் உருவாகும் கார்பானியன் அயனி, அணுக்கரு கவர்பொருள் இடப்பெயர்ச்சியின் மூலம் டோசிலேட்டு தொகுதியை அசிரினாக இடப்பெயர்ச்சி செய்கிறது. அடுத்தடுத்து சேர்க்கப்படும் நீரால் நீராற்பகுப்பு வினை நிகழ்ந்து அமினோகீட்டோன் தோன்றுகிறது. 
பெக்மான் மறுசீராக்கல் வினை ஒரு பக்க வினையாக நிகழ்கிறது.

மேற்கோள்கள்
-----------

1. ↑  March, Jerry (1985), *Advanced Organic Chemistry: Reactions, Mechanisms, and Structure* (3rd ed.), New York: Wiley, ISBN 0-471-85472-7
2. ↑  P. W. Neber and A. v. Friedolsheim (1926). "Über eine neue Art der Umlagerung von Oximen". *Justus Liebig's Annalen der Chemie* **449** (1): 109–134. doi:10.1002/jlac.19264490108.
**நேப்பியர் பாலம்** சென்னை மாநகரின் புனித ஜார்ஜ் கோட்டையையும், மெரினா கடற்கரையையும் இணைக்கும் பாலமாகும். இது கூவம் ஆற்றின் மீது கட்டப்பட்டுள்ளது.

வரலாறு
------

சென்னை நகரின் மிகப் பழமையான பாலங்களில் ஒன்றான நேப்பியர் பாலம் 1869 ஆம் ஆண்டு பிரான்சிஸ் நேப்பியர் என்ற சென்னை ஆளுநராரால் கட்டப்பட்டது. நேப்பியர் பாலம் 1999ஆம் ஆண்டு புதுப்பிக்கப்பட்டது. ஆரம்பத்தில் மக்கள் இதனை இரும்புப் பாலம் என்று அழைத்தனர். 149 மீட்டர் நீளத்தில், 6 வளைவுகளுடன் பிரம்மாண்டமாக இந்தப் பாலம் கட்டப்பட்டது.

புதுப்பித்தல்
-------------

மெரினா கடற்கரையை அழகுபடுத்தும் திட்டத்தின் ஒரு பகுதியாக நேப்பியர் பாலம் வண்ண விளக்குகளால் அலங்கரிக்கப்பட்டது. வண்ண விளக்கு ஒளியில் நேப்பியர் பாலம் நதியில் மிதப்பதைப் போன்று அமைக்கப்பட்டது. 16.2 மில்லியன் இந்திய ரூபாய் மதிப்பில் செய்யப்பட்ட ஒளிரூட்டும் பணி எல்.டி.பி என்ற ஆஸ்திரேலியா நிறுவனத்தால் மேற்கொள்ளப்பட்டது. அப்போதைய தமிழகத் துணை முதல்வர் ஸ்டாலின் 27 ஜூலை 2010 ஆம் ஆண்டு திறந்துவைத்தார்.

2022 ஆம் ஆண்டு சர்வதேச 44வது செஸ் ஒலிம்பியாட் நிகழ்வு சென்னையில் நடைபெற்றதால் அதற்கு முன்னதாக நேப்பியர் பாலம் கருப்பு வெள்ளை சதுரங்களைக் கொண்டதாக ஒரு சதுரங்கப் பலகையின் தோற்றத்தில் வர்ணம் பூசப்பட்டது.

மேற்கோள்கள்
-----------

1. ↑  Session-3 River and Drainage System in CMA
2. ↑  "Watch | Chennai's Napier Bridge decked up like a chessboard days ahead of Olympiad". *Hindustan Times* (ஆங்கிலம்). 2022-07-16. 2022-07-17 அன்று பார்க்கப்பட்டது.
3. ↑  Vasudevan, Shyam (28 July 2022). "Chennai, India's chess capital, welcomes the world (and Carlsen)". *Espn.in*. ESPN. 30 July 2022 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***நேப்பியர் பாலம்***   
என்பதின் ஊடகங்கள் உள்ளன.
**நேபாளி** (***Nepali***) வி. துரை இயக்கத்தில், 2008 ஆம் ஆண்டு வெளியான இந்தியத் தமிழ்த் திரைப்படமாகும். பரத் (மூன்று வேடங்களில்), மீரா ஜாஸ்மின், கோவிந்த், சங்கீதா, பிரேம் மற்றும் பலர் நடித்துள்ளனர். ராம சரவணன் தயாரிப்பில், சிறீகாந்து தேவா இசை அமைப்பில், 11 ஏப்ரல் 2008 ஆம் தேதி வெளியானது. இந்தப் படத்தின் வசன கர்த்தா பட்டுக்கோட்டை பிரபாகர் ஆவார். பாக்ஸ் ஆபீசில் தோல்வியை தழுவியது.

நடிகர்கள்
---------

பரத் (மூன்று வேடங்களில்), மீரா ஜாஸ்மின், கோவிந்த், சங்கீதா, பிரேம், ராஜா ரவீந்திரா, கணேஷ்கர், மயில்சாமி (நடிகர்), ஆர்யன், ஆர். செல்வகுமார்.

கதைச்சுருக்கம்
--------------

ஒரு பலசரக்கு கடையில் நேபாளி (பரத்) வேலை பார்த்து வருகிறான். அவன் திடீரென்று சில நபர்களை கொன்று, சடலத்தில் துப்புகளை விட்டுச்செல்கிறான். போலீஸ் அதிகாரி கவுதம் (பிரேம்) இந்த வழக்கை விசாரித்து, கொலையாளியை கண்டுபிடிக்க பொறுப்பேற்கிறார்.

அதே நேரம், ஒரு தண்டனை கைதி (அதுவும் பரத்) விரக்தியின் காரணமாக அடிக்கடி தற்கொலை முயற்சியில் ஈடுபடுகிறான். சிறை காவலர் அவனை காப்பாற்றுகிறார்.

துப்புகளை ஆராய்ந்து குற்றவாளியை பிடிக்க நேரிடும் பொழுது, அடுத்த கொலையை செய்து விட்டு கொலையாளி சாதூர்யமாக தப்பிவிடுகிறான்.

கார்த்திக்கும் (அதுவும் பரத்) ப்ரியாவும் காதல் செய்து திருமணம் செய்கிறார்கள். ஒரு காவல் அதிகாரியிடம் தன்னை காப்பாற்றிக்கொள்ள தற்கொலை செய்துகொள்கிறாள் ப்ரியா. மூன்று வெவ்வேறு களங்கள் காட்சிப்படுத்தப்பட்டாலும், அவை மூன்றையும் செய்வது ஒரே நபர்தான் என்று தெரியவருகிறது. நேபாளி காவல்த்துறையிடம் பிடிபட்டானா என்பதே மீதிக் கதையாகும்.

ஒலிப்பதிவு
----------

சிறீகாந்து தேவா இப்படத்தின் இசை அமைப்பாளர் ஆவார். 5 பாடல்களை கொண்ட ஒலித்தொகுப்பு 2008 ஆம் ஆண்டு வெளியானது.

வெளியீடு
--------

இந்தத் திரைப்படத்தின் சாட்டிலைட் உரிமத்தை சன் தொலைக்காட்சி வாங்கியது.

வரவேற்பு
--------

குழப்பமான திரைக்கதையை கொண்ட படம் என்றும், கதை கரு நன்றாக இருந்தாலும் சரியான முறையில் படமாக்க தவறியதாகவும், கதையாகத்தில் புதுமை இருந்தாலும் கதை முன்பு கேட்டதுபோல் இருந்ததாகவும், விமர்சனம் செய்யப்பட்டது.

வெளி-இணைப்புகள்
---------------

*

மேற்கோள்கள்
-----------


1. ↑  "https://gaana.com". External link in `|title=` (உதவி)
2. ↑  "http://www.sify.com/movies/nepali-review-tamil-14648106.html". 2013-06-25 அன்று மூலம் பரணிடப்பட்டது. 2019-03-06 அன்று பார்க்கப்பட்டது. External link in `|title=` (உதவி)
3. ↑  "http://www.behindwoods.com". External link in `|title=` (உதவி)
4. ↑  "http://www.nowrunning.com". 2016-05-11 அன்று மூலம் பரணிடப்பட்டது. 2019-03-06 அன்று பார்க்கப்பட்டது. External link in `|title=` (உதவி)
**கும்பகோணம் ஆதிகும்பேசுவர சுவாமி கோயில்** தமிழ்நாட்டில் தஞ்சாவூர் மாவட்டம், கும்பகோணம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் ஏழாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் ஆதிகும்பேசுவரர், மங்களாம்பிகை சன்னதிகளும், விநாயகர், சுப்ரமணியர், சோமாஸ்கந்தர், கிராதமூர்த்தி உபசன்னதிகளும் உள்ளன. இங்குக் கோயில் குளம், கோயில் தேர், கோயில் கல்வெட்டு போன்றவை உள்ளன. இக்கோயிலில் ஒன்பது நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி வழிபாடு நடக்கிறது. மாசி மாதம் மாசி மகம் முக்கிய திருவிழாவாக நடைபெறுகிறது. புரட்டாசி, சித்திரை, வைகாசி மாதம் நவராத்திரி, சப்தஸ்தான திருவிழா, திருக்கல்யாணத்திருவிழா திருவிழாவாக நடைபெறுகிறது. மாசி மாதம் 8-ம், 9-ம் நாள் தேரோட்டம் நடைபெறுகிறது. பங்குனி மாதம் தெப்பம் திருவிழாவாக நடைபெறுகிறது. காமிகாகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.